પાટડી તાલુકાના ધામા ગામે માતાના વેપારી યુવક સાથેના પ્રેમસબંધની જાણ થઇ જતા સમગ્ર મામલો પતિ સુધી પહોંચે તે પહેલા મહિલા અને તેના પ્રેમીએ ભેગા મળીને પોતાની સગી દિકરીની પેટના ભાગે છરીના પાંચ ઘા માર્યા બાદ ગળુ કાપીને ક્રુર હત્યા કરાઇ હતી. વેપારીના ઘરમાં જ લાશ છોડીને ફરાર થઇ ગયેલા વેપારી પુત્ર અને સગીરાની માતાની પોલીસે ધરપકડ કરતા બંનેએ હત્યાની કબૂલાત કરી હતી. સમગ્ર ઘટનાની મળતી વિગત મુજબ પાટડીના ધામા ગામે રહેતા કંકુબહેન ખોડાભાઇ ઠાકોર પાંચેક માસથી ગામમાં ફરસાણના વેપારી લલીતભાઇ ઠક્કરના ઘરે કચરા પોતા સહિત ઘરકામ કરવા માટે જતા હતા.